CELEX: C2005/006/01
Language: da
Date: 2005-01-08 00:00:00
Title: Domstolens dom (Første Afdeling) af 18. november 2004 i de forenede sager C-10/02 og C 11/02, Anna Fascicolo m.fl., Enzo De Benedictis m.fl. mod Regione Puglia, Maria Paciolla, Assessorato alla Sanità e Servizi Sociali della Regione Puglia m.fl. (C-10/02) og Grazia Berardi m.fl., Lucia Vaira m.fl. mod Azienda Unità Sanitaria Locale BA/4 m.fl. (C-11/02) (anmodninger om præjudiciel afgørelse fra Tribunale amministrativo regionale per la Puglia) (Fri bevægelighed for læger — direktiv 86/457/EØF og 93/16/EØF — anerkendelse af eksamensbeviser, certifikater og andre kvalifikationsbeviser — forpligtelse for medlemsstaterne til at gøre adgangen til at udøve virksomhed som alment praktiserende læge inden for rammerne af deres nationale sociale sikringsordning betinget af, at et særligt eksamensbevis er erhvervet — erhvervede rettigheder — ligestilling af autorisation erhvervet før den 1. januar 1995 med det særlige uddannelsesbevis — fastsættelse af en liste over alment praktiserende læger med henblik på at besætte ledige stillinger i en region ud fra erhvervede kvalifikationsbeviser)

8.1.2005   
            
            
               DA
            
            
               Den Europæiske Unions Tidende
            
            
               C 6/1
            
         
      DOMSTOLENS DOM
   
   (Første Afdeling)
   af 18. november 2004
   i de forenede sager C-10/02 og C 11/02, Anna Fascicolo m.fl., Enzo De Benedictis m.fl. mod Regione Puglia, Maria Paciolla, Assessorato alla Sanità e Servizi Sociali della Regione Puglia m.fl. (C-10/02) og Grazia Berardi m.fl., Lucia Vaira m.fl. mod Azienda Unità Sanitaria Locale BA/4 m.fl. (C-11/02) (anmodninger om præjudiciel afgørelse fra Tribunale amministrativo regionale per la Puglia) (1)
   
   (Fri bevægelighed for læger - direktiv 86/457/EØF og 93/16/EØF - anerkendelse af eksamensbeviser, certifikater og andre kvalifikationsbeviser - forpligtelse for medlemsstaterne til at gøre adgangen til at udøve virksomhed som alment praktiserende læge inden for rammerne af deres nationale sociale sikringsordning betinget af, at et særligt eksamensbevis er erhvervet - erhvervede rettigheder - ligestilling af autorisation erhvervet før den 1. januar 1995 med det særlige uddannelsesbevis - fastsættelse af en liste over alment praktiserende læger med henblik på at besætte ledige stillinger i en region ud fra erhvervede kvalifikationsbeviser)
   (2005/C 6/01)
   Processprog: italiensk
   I de forenede sager C-10/02 og C 11/02, Anna Fascicolo m.fl., Enzo De Benedictis m.fl. mod Regione Puglia, Maria Paciolla, Assessorato alla Sanità e Servizi Sociali della Regione Puglia, Coordinatore del Settore Sanità, Azienda Unità Sanitaria Locale BR/1, Felicia Galietti m.fl., Azienda Unità Sanitaria Locale BA/4, Madia Evangelina Magrì, Azienda Unità Sanitaria Locale BA/1, Azienda Unità Sanitaria Locale BA/3 (sag C-10/02) og Grazia Berardi m.fl., Lucia Vaira m.fl. mod Azienda Unità Sanitaria Locale BA/4, Angelo Michele Cea, Scipione De Mola, Francesco d'Argento, Azienda Unità Sanitaria Locale FG/2, Antonella Battista m.fl., Nicola Brunetti m.fl., Azienda Unità Sanitaria Locale BA/3, Azienda Unità Sanitaria Locale FG/3, Erasmo Fiorentino (sag C-11/02), angående anmodninger om præjudiciel afgørelse i henhold til artikel 234 EF indgivet af Tribunale amministrativo regionale per la Puglia (Italien) ved afgørelser af 10. oktober 2001, indgået til Domstolen den 15. januar 2002, har Domstolen (Første Afdeling), sammensat af afdelingsformanden, P. Jann, og dommerne R. Silva de Lapuerta, K. Lenaerts, S. von Bahr og K. Schiemann (refererende dommer); generaladvokat: J. Kokott; justitssekretær: ekspeditionssekretær M. Múgica Arzamendi, den 18. november 2004 afsagt dom, hvis konklusion lyder således:
   
               1)
            
            
               Artikel 36, stk. 2, i Rådets direktiv 93/16/EØF af 5. april 1993 om fremme af den frie bevægelighed for læger og gensidig anerkendelse af deres eksamensbeviser, certifikater og andre kvalifikationsbeviser pålægger ikke medlemsstaterne med hensyn til adgangen til stillinger som alment praktiserende læge at anse en autorisation til at udøve virksomhed som alment praktiserende læge inden for det nationale sundhedssystem, der er opnået inden den 1. januar 1995, for ligestillet med erhvervelse af certifikatet for den særlige uddannelse til alment praktiserende læge.
            
         
               2)
            
            
               Artikel 36, stk. 2, i direktiv 93/16 er ikke til hinder for, at medlemsstaterne giver læger, som både er indehavere af certifikatet for uddannelsen til alment praktiserende læge og pr. 31. december 1994 en autorisation til at udøve virksomhed som alment praktiserende læge inden for det nationale sundhedssystem,
               
                           —
                        
                        
                           adgang til en stillingspulje, der er større end den, der tilkommer læger, der er i besiddelse af certifikatet, henholdsvis læger med en autorisation, idet de har adgang til på samme tid at ansøge om stillinger inden for begge disse kategorier af reserverede stillinger
                        
                     
                           —
                        
                        
                           en yderligere fortrinsbehandling, idet de, når de ansøger om stillinger inden for den pulje af stillinger, der er forbeholdt læger, som den 31. december 1994 var autoriseret til at udøve erhvervet, tildeles det antal tillægspoint, som gives for erhvervelse af det ovennævnte certifikat.
                        
                     
         
      (1)  EFT C af 16.3.2002.